**Құдай нені есте сақтайды?**

***«Неден жаратылдық, соны түгел біледі,***

***Топырақтан екеніміз Оның есінде.»***

***(Забур 102:14)***

Кейбір адамдардың айтуынша, пілдердің есте сақтау қабілеті өте жақсы екен. Баяғыда – циркте бірге болған екі піл, 23 жылдан кейін, екеуі бір-бірін қайта көргенде шын қуанып, толқып кеткен екен.

Пілдер ұмытпайды, иә, бірақ біз адамдар жиі ұмытып кетеміз. Өмір қиындап, жоспарларымыз орындалмай қалса, қиын кезеңдерді бастан өткергенде немесе бірдеңені жоғалтқанда біз ұмыта бастаймыз. Біз Құдайдың осыған дейін біз үшін не істегенін, Оның қазір бізбен бірге екенін және болашақта Оның уәделері орындалатынын ұмытамыз.

Киелі кітаптың 77-ші Забур жыры өткен күндердің сабақтарын қайталайды. Құдай Өз халқына нені ұнататынын және оларға қамқорлық жасайтынын айтып, олардың Өзінің жолдарын кейінгі ұрпаққа үйретуін қалады. Алайда, Забур жырында олар туралы былай делінген: «Құдайдың ежелгі істерін ұмытқан: Ғажап кереметтерін Ол жасаған Олар ұмытты, Оның шексіз құдіретін, Қанаған жауларынан құтқарған кездерін:» (Забур 77:11, 42). «Алайда халық күнә жасай берді, Ғажаптарын менсінбей Құдайға сенбеді.» (Забур 77:32).

Құдай болса, ешқашан ұмытпайды. Киелі кітапта Құдай туралы былай делінген: “Олардың тәндік екенін ұмытпады, Шыққан демдей қайтпайтынын ұғынды.” (Забур 77:39) және “Неден жаратылдық, соны түгел біледі, Топырақтан екеніміз Оның есінде.” (Забур 103:14). Құдайдың көне өсиетте адамдарды жанашырлықпен еске алатыны туралы басқа да жазбалар бар (Жаратылыс 8:1, 30:22, Мысырдан шығу 2:24). Мұндағы «еске алу» сөзін білдіретін «закар» сөзі біреу туралы жай ойлауды ғана емес, оған нақты көмектесуді білдіреді.